CELEX: 32016D2296
Language: el
Date: 2016-12-16 00:00:00
Title: Εκτελεστική απόφαση (ΕΕ) 2016/2296 της Επιτροπής, της 16ης Δεκεμβρίου 2016, για τη σύσταση ανεξάρτητης ομάδας εμπειρογνωμόνων ως φορέα επανεξέτασης των επιδόσεων του Ενιαίου Ευρωπαϊκού Ουρανού

17.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/92
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2296 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   για τη σύσταση ανεξάρτητης ομάδας εμπειρογνωμόνων ως φορέα επανεξέτασης των επιδόσεων του Ενιαίου Ευρωπαϊκού Ουρανού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (1), και ιδίως το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Το έργο του φορέα επανεξέτασης των επιδόσεων του Ενιαίου Ευρωπαϊκού Ουρανού συμβάλλει θετικά στη βελτίωση του ευρωπαϊκού δικτύου διαχείρισης της εναέριας κυκλοφορίας (ATM), ιδίως διότι παρέχει στην Επιτροπή αμερόληπτες και τεκμηριωμένες συστάσεις σχετικά με τις επιδόσεις των υπηρεσιών αεροναυτιλίας σε ενωσιακό και τοπικό επίπεδο, καθώς και σε επίπεδο λειτουργιών του δικτύου. Η βοήθεια που παρέχει ο φορέας επανεξέτασης των επιδόσεων είναι απαραίτητη για την επίτευξη των στόχων ολοκλήρωσης του Ενιαίου Ευρωπαϊκού Ουρανού, βασικοί μοχλοί του οποίου αποτελούν το σύστημα επιδόσεων που καταρτίσθηκε σύμφωνα με τον εκτελεστικό κανονισμό (ΕΕ) αριθ. 390/2013 της Επιτροπής (2), όπως και οι περαιτέρω αναγκαίες εξελίξεις με βάση την πείρα που έχει αποκτηθεί από τη μέχρι τώρα εφαρμογή του, και το άρρηκτα συνδεδεμένο με αυτό σύστημα χρέωσης, που καθορίσθηκε σύμφωνα με τον εκτελεστικό κανονισμό (ΕΕ) αριθ. 391/2013 της Επιτροπής (3), όπως επίσης είναι απαραίτητη για τη στρατηγική αερομεταφορών της Ευρωπαϊκής Επιτροπής γενικότερα (4).
            
         
               (2)
            
            
               Η θητεία του παρόντος φορέα επανεξέτασης των επιδόσεων θα λήξει στις 31 Δεκεμβρίου 2016, σύμφωνα με την εκτελεστική απόφαση 2014/672/ΕΕ της Επιτροπής (5). Η Επιτροπή πρέπει να ορίσει νέο φορέα επανεξέτασης των επιδόσεων, ο οποίος θα συνεχίσει να βοηθά την Επιτροπή και τις εθνικές εποπτικές αρχές μετά την εν λόγω ημερομηνία. Η θητεία του πρέπει να αρχίσει από την 1η Ιανουαρίου 2017 και να λήξει στις 31 Δεκεμβρίου 2024, ώστε να υπάρχει αρκετό χρονικό διάστημα που θα εξασφαλίζει συνέχεια και σταθερότητα, και, παράλληλα, καθορισμένο χρονικό όριο κατάλληλο για τις περιόδους αναφοράς, όπως απαιτείται από το άρθρο 3 παράγραφος 1 του εκτελεστικού κανονισμού (ΕΕ) αριθ. 390/2013.
            
         
               (3)
            
            
               Επειδή η εν λόγω περίοδος διαρκεί από τη δεύτερη έως την τρίτη περίοδο αναφοράς, τυχόν ανανέωση της ιδιότητας μέλους του φορέα επανεξέτασης των επιδόσεων πρέπει να εξασφαλίζει ομαλή μετάβαση και συνέχεια της διαθέσιμης πείρας και γνώσεων.
            
         
               (4)
            
            
               Για να ενισχυθεί η αμεροληψία του φορέα επανεξέτασης των επιδόσεων πρέπει να συσταθεί ανεξάρτητη ομάδα εμπειρογνωμόνων που θα βοηθά στην εφαρμογή του μηχανισμού επιδόσεων και η εν λόγω ομάδα εμπειρογνωμόνων θα πρέπει να ορισθεί ως ο φορέας επανεξέτασης των επιδόσεων.
            
         
               (5)
            
            
               Το άρθρο 11 παράγραφος 2 του κανονισμού (ΕΚ) αριθ. 549/2004 προσδιορίζει σε γενικές γραμμές τον ρόλο του φορέα επανεξέτασης των επιδόσεων στο πλαίσιο του μηχανισμού επιδόσεων. Το άρθρο 3 του εκτελεστικού κανονισμού (ΕΕ) αριθ. 390/2013 περιέχει περαιτέρω μη εξαντλητικές λεπτομέρειες όσον αφορά τα καθήκοντα και τις δραστηριότητές του. Το άρθρο 6 παράγραφος 1 του κανονισμού (ΕΕ) αριθ. 598/2014 του Ευρωπαϊκού Κοινοβουλίου και του Συμβουλίου (6) αναθέτει επίσης ορισμένα καθήκοντα στον φορέα επανεξέτασης των επιδόσεων. Για λόγους σαφήνειας και πληρότητας, πρέπει πλέον να προσδιορισθούν όλα τα καθήκοντα του φορέα επανεξέτασης των επιδόσεων σύμφωνα με τις εν λόγω διατάξεις. Ο φορέας επανεξέτασης των επιδόσεων πρέπει να επικουρεί την Επιτροπή με την παροχή συμβουλών, εμπειρογνωσίας και άλλων υπηρεσιών. Προς τον σκοπό αυτό, πρέπει να ενεργεί σε συντονισμό με τις εθνικές εποπτικές αρχές. Πρέπει επίσης να επικουρεί τις εθνικές εποπτικές αρχές, όταν το ζητούν.
            
         
               (6)
            
            
               Για να εξασφαλισθεί αποδοτική και αποτελεσματική λειτουργία του φορέα επανεξέτασης των επιδόσεων, ο φορέας πρέπει να έχει γραμματειακή υποστήριξη από την Επιτροπή.
            
         
               (7)
            
            
               Τα μέλη του φορέα επανεξέτασης των επιδόσεων πρέπει να είναι ειδικοί υψηλού επιπέδου, με κατάλληλα προσόντα στα κύρια πεδία επιδόσεων. Τα μέλη, πλην του προέδρου, πρέπει να επιλέγονται μέσω πρόσκλησης υποβολής αιτήσεων και διαδικασίας επιλογής, κατά την οποία να τηρούνται οι αρχές της αντικειμενικότητας, των ίσων ευκαιριών και της διαφάνειας και θα παρέχεται η δυνατότητα διαπίστωσης πραγματικών ή δυνητικών συγκρούσεων συμφερόντων, και να διορίζονται προσωποπαγώς. Λαμβανομένων υπόψη των ιδιαίτερων καθηκόντων και αρμοδιοτήτων του, ο πρόεδρος πρέπει να διορίζεται από την Επιτροπή σύμφωνα με τις εσωτερικές της διοικητικές ρυθμίσεις, με τήρηση παράλληλα των αρχών αυτών και τη μέριμνα για την προαναφερόμενη διαπίστωση.
            
         
               (8)
            
            
               Με βάση τα προσόντα και την εμπειρογνωσία τους, καθώς και τις απαιτήσεις αμεροληψίας και απουσίας σύγκρουσης συμφερόντων, το γεγονός ότι διορίζονται προσωποπαγώς και με βάση τη βαρύτητα του έργου τους, τα μέλη αυτά, πλην του προέδρου, πρέπει να αμείβονται επιπλέον της επιστροφής των εξόδων τους ανάλογα με τα καθήκοντα που τους ανατίθενται. Ο πρόεδρος αμείβεται και τα έξοδα ταξιδίου και διαμονής του επιστρέφονται από την Επιτροπή σύμφωνα με τις διοικητικές ρυθμίσεις της.
            
         
               (9)
            
            
               Ως εκ τούτου, είναι σκόπιμο οι δραστηριότητες του φορέα επανεξέτασης των επιδόσεων, καθώς και το κόστος της διοικητικής και τεχνικής υποστήριξης, να χρηματοδοτούνται από τον προϋπολογισμό της Ένωσης.
            
         
               (10)
            
            
               Για να φέρει σε πέρας το έργο του, ο φορέας επανεξέτασης των επιδόσεων χρειάζεται να έχει πρόσβαση στα δεδομένα επιδόσεων που αναφέρονται στον εκτελεστικό κανονισμό (ΕΕ) αριθ. 390/2013 και διαθέτει ο Eurocontrol. Ως εκ τούτου, η Επιτροπή πρέπει να προβεί στις κατάλληλες ρυθμίσεις με τον Eurocontrol για να εξασφαλισθεί η πρόσβαση, καθώς και η συλλογή, η επικύρωση, η προκαταρκτική ανάλυση και η παροχή των δεδομένων αυτών. Στις εν λόγω ρυθμίσεις πρέπει να αναγνωρίζεται η πανευρωπαϊκή διάσταση της επανεξέτασης των επιδόσεων, σύμφωνα με την απόφαση (ΕΕ) 2015/2394 του Συμβουλίου (7).
            
         
               (11)
            
            
               Για να διασφαλισθεί η ορθή λειτουργία του φορέα επανεξέτασης των επιδόσεων, πρέπει να καθοριστούν κατάλληλοι κανόνες για τον εσωτερικό κανονισμό του και την υποβολή των εκθέσεών του στην Επιτροπή. Πρέπει επίσης να καθοριστούν κανόνες σχετικά με τη δημοσιοποίηση των πληροφοριών.
            
         
               (12)
            
            
               Η επεξεργασία των δεδομένων προσωπικού χαρακτήρα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (8).
            
         
               (13)
            
            
               Η παρούσα απόφαση δεν πρέπει να εφαρμόζεται μετά τη λήξη της θητείας του φορέα επανεξέτασης των επιδόσεων, όπως ορίζεται στην παρούσα απόφαση.
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Ενιαίου Ουρανού που συστάθηκε βάσει του άρθρου 5 παράγραφος 1 του κανονισμού (ΕΚ) αριθ. 549/2004,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορισμός του φορέα επανεξέτασης των επιδόσεων
   1.   Για την περίοδο από την 1η Ιανουαρίου 2017 έως τις 31 Δεκεμβρίου 2024 συστήνεται ανεξάρτητη ομάδα εμπειρογνωμόνων για τις επιδόσεις των υπηρεσιών αεροναυτιλίας και των λειτουργιών του δικτύου στον Ενιαίο Ευρωπαϊκό Ουρανό.
   2.   Ως φορέας επανεξέτασης των επιδόσεων του Ενιαίου Ευρωπαϊκού Ουρανού για την περίοδο από την 1η Ιανουαρίου 2017 έως τις 31 Δεκεμβρίου 2024 ορίζεται η ομάδα εμπειρογνωμόνων που αναφέρεται στην παράγραφο 1.
   Άρθρο 2
   Καθήκοντα
   Τα καθήκοντα του φορέα επανεξέτασης των επιδόσεων είναι:
   
               α)
            
            
               να επικουρεί την Επιτροπή στην εφαρμογή του μηχανισμού επιδόσεων, ιδίως όσον αφορά τις δραστηριότητες που απαριθμούνται στο άρθρο 3 παράγραφος 3 και παράγραφος 6 στοιχείο α) του εκτελεστικού κανονισμού (ΕΕ) αριθ. 390/2013·
            
         
               β)
            
            
               να παρέχει κατόπιν αιτήματος της Επιτροπής ειδική πληροφόρηση ή εκθέσεις σε θέματα που αφορούν τις επιδόσεις, σύμφωνα με το άρθρο 3 παράγραφος 4 του εκτελεστικού κανονισμού (ΕΕ) αριθ. 390/2013·
            
         
               γ)
            
            
               να επικουρεί την Επιτροπή, κατόπιν αιτήματός της, στον καθορισμό του τρόπου πρόσβασης στα δεδομένα επιδόσεων που αναφέρονται στα άρθρα 21 και 22 του εκτελεστικού κανονισμού (ΕΕ) αριθ. 390/2013·
            
         
               δ)
            
            
               να επικουρεί τις εθνικές εποπτικές αρχές, κατόπιν αιτήματός τους, στην εφαρμογή του μηχανισμού επιδόσεων, με την παροχή ανεξάρτητης άποψης σε θέματα που αφορούν τις επιδόσεις και τον προσδιορισμό των περιοχών τιμών για τον καθορισμό στόχων, σύμφωνα με το άρθρο 3 παράγραφος 6 στοιχεία β) και γ) του εκτελεστικού κανονισμού (ΕΕ) αριθ. 390/2013·
            
         
               ε)
            
            
               να υποστηρίζει τις αρμόδιες αρχές, κατόπιν αιτήματός τους, στην αξιολόγηση της κατάστασης του θορύβου στους αερολιμένες για τους οποίους είναι αρμόδιες, σύμφωνα με το άρθρο 6 παράγραφος 1 του κανονισμού (ΕΕ) αριθ. 598/2014.
            
         Άρθρο 3
   Συμβουλευτικός ρόλος
   1.   Η Επιτροπή μπορεί να συμβουλεύεται τον φορέα επανεξέτασης των επιδόσεων για κάθε θέμα που συνδέεται με τις επιδόσεις των υπηρεσιών αεροναυτιλίας και με τις λειτουργίες του δικτύου στον Ενιαίο Ευρωπαϊκό Ουρανό.
   2.   Ο φορέας επανεξέτασης των επιδόσεων μπορεί, με δική του πρωτοβουλία, να υποβάλλει έκθεση ή να προβαίνει σε συστάσεις στην Επιτροπή για τη βελτίωση του μηχανισμού επιδόσεων, σύμφωνα με το άρθρο 3 παράγραφος 5 του εκτελεστικού κανονισμού (ΕΕ) αριθ. 390/2013.
   Άρθρο 4
   Σύνθεση και διορισμός των μελών και του προέδρου
   1.   Ο φορέας επανεξέτασης των επιδόσεων απαρτίζεται από εννέα μέλη, συμπεριλαμβανομένων του προέδρου του.
   2.   Τα μέλη, πλην του προέδρου, είναι άτομα που διορίζονται προσωποπαγώς μετά από επιλογή τους με πρόσκληση υποβολής αιτήσεων.
   3.   Τα μέλη, πλην του προέδρου, ορίζει ο γενικός διευθυντής της Γενικής Διεύθυνσης Κινητικότητας και Μεταφορών, εξ ονόματος της Επιτροπής, μετά από διαβούλευση με τα κράτη μέλη σχετικά με τις προβλεπόμενες προσλήψεις, από ειδικούς που διαθέτουν κατάλληλα προσόντα και ανταποκρίθηκαν στην πρόσκληση υποβολής αιτήσεων. Στα κριτήρια επιλογής και επιλεξιμότητας περιλαμβάνονται τα κριτήρια που καθορίζονται στο παράρτημα.
   4.   Ο γενικός διευθυντής της Γενικής Διεύθυνσης Κινητικότητας και Μεταφορών, μετά από διαβούλευση με τα κράτη μέλη, ορίζει, εξ ονόματος της Επιτροπής, σύμφωνα με τις διοικητικές ρυθμίσεις της και μετά από διαβούλευση με τα κράτη μέλη, διορίζει ειδικό με τις κατάλληλες γνώσεις ως πρόεδρο του φορέα επανεξέτασης των επιδόσεων. Ο πρόεδρος ενεργεί ως εκπρόσωπος του φορέα επανεξέτασης των επιδόσεων και προεδρεύει στις συνεδριάσεις του.
   5.   Η διάρκεια της θητείας του προέδρου και των άλλων μελών είναι διετής και μπορεί να ανανεωθεί δύο φορές. Η θητεία είναι δυνατόν να ανανεωθεί ταυτόχρονα μόνον για τα δύο τρίτα των μελών κατ' ανώτατο όριο.
   6.   Μέλος που δεν είναι πλέον σε θέση να συμβάλει αποτελεσματικά στις εργασίες του φορέα επανεξέτασης των επιδόσεων, το οποίο παραιτείται ή δεν πληροί τις προϋποθέσεις που προβλέπονται στα άρθρα 5 και 6, επιτρέπεται να αντικατασταθεί, σύμφωνα με τις παραγράφους 2, 3 και 4, αναλόγως, για το υπόλοιπο της θητείας του εν λόγω μέλους.
   7.   Ο γενικός διευθυντής της Γενικής Διεύθυνσης Κινητικότητας και Μεταφορών μπορεί, εξ ονόματος της Επιτροπής, να καταρτίσει κατάλογο εφεδρικών μελών με κατάλληλους υποψηφίους ο οποίος είναι δυνατόν να χρησιμοποιείται για τον διορισμό αντικαταστατών των μελών, πλην του προέδρου. Ζητεί από τους υποψηφίους τη συγκατάθεσή τους πριν περιλάβει τα ονόματά τους στον κατάλογο εφεδρικών μελών.
   8.   Τα ονοματεπώνυμα των ατόμων που διορίζονται ως μέλη του φορέα επανεξέτασης των επιδόσεων δημοσιεύονται στην Επίσημη Εφημερίδα της Ευρωπαϊκής Ένωσης.
   9.   Η συλλογή, η επεξεργασία και η δημοσίευση των δεδομένων προσωπικού χαρακτήρα πραγματοποιούνται σύμφωνα με τον κανονισμό (ΕΚ) αριθ. 45/2001.
   Άρθρο 5
   Αρχές συμμετοχής
   1.   Κατά την εκτέλεση των καθηκόντων δυνάμει της παρούσας απόφασης, ο φορέας επανεξέτασης των επιδόσεων και τα μέλη του ενεργούν με αμεροληψία και ανεξάρτητα από οποιαδήποτε εξωτερική επιρροή και προς το δημόσιο συμφέρον. Προς τον σκοπό αυτόν, τα μέλη υπογράφουν σχετική δήλωση, με την οποία αναλαμβάνουν να ασκούν τα καθήκοντά τους στον φορέα επανεξέτασης των επιδόσεων.
   2.   Τα μέλη δεν μεταβιβάζουν τις αρμοδιότητές τους σε άλλο πρόσωπο.
   3.   Άτομα που υποβάλλουν αίτηση για να διοριστούν ως μέλη γνωστοποιούν τυχόν περιστάσεις που θα μπορούσαν να προκαλέσουν σύγκρουση συμφερόντων κατά την υποβολή της δήλωσης συμφερόντων, όπως διατυπώνεται στην πρόσκληση υποβολής αιτήσεων που αναφέρεται στο άρθρο 4 παράγραφος 2. Το πρόσωπο που διορίζεται ως πρόεδρος γνωστοποιεί επίσης τυχόν τέτοιες περιστάσεις σε εύθετο χρόνο πριν τον διορισμό του. Στην εν λόγω δήλωση, όλα αυτά τα πρόσωπα αναφέρουν τουλάχιστον τα σχετικά επαγγελματικά και οικονομικά συμφέροντα και οποιαδήποτε κατάσταση που ενδέχεται να διακυβεύσει ή που ευλόγως μπορεί να θεωρηθεί ότι διακυβεύει την ικανότητά τους να ενεργούν ανεξάρτητα και προς το δημόσιο συμφέρον, ως μέλος του φορέα επανεξέτασης των επιδόσεων.
   4.   Κατά την αξιολόγηση ενδεχόμενης σύγκρουσης συμφερόντων λαμβάνονται υπόψη ορισμένοι παράγοντες, όπως η φύση, το είδος και η σημασία του ατομικού συμφέροντος, καθώς και ο βαθμός στον οποίο αναμένεται ότι το συμφέρον μπορεί εύλογα να επηρεάσει τις συμβουλές του ατόμου και τη συνολική διαδικασία λήψης αποφάσεων του φορέα επανεξέτασης των επιδόσεων. Συμφέρον θεωρείται ότι είναι αμελητέο ή ελάχιστο όταν είναι απίθανο να διακυβεύσει ή να εκληφθεί ευλόγως ότι διακυβεύει την ικανότητα του ατόμου να ενεργεί αμερόληπτα και προς το δημόσιο συμφέρον κατά την παροχή συμβουλών στην Επιτροπή.
   5.   Η Επιτροπή δημοσιοποιεί το έντυπο της δήλωσης συμφερόντων των διορισμένων μελών μέσω ειδικού δικτυακού τόπου. Λαμβάνονται τεχνικά μέτρα ώστε να επισημαίνεται στις μηχανές αναζήτησης ότι στα αποτελέσματα της αναζήτησης δεν πρέπει να εμφανίζονται τα έντυπα της δήλωσης συμφερόντων.
   6.   Τα μέλη υπόκεινται στην υποχρέωση τήρησης του επαγγελματικού απορρήτου και των κανόνων της Επιτροπής σχετικά με την ασφάλεια προστασίας των διαβαθμισμένων πληροφοριών της ΕΕ, όπως καθορίζεται στις αποφάσεις της Επιτροπής (ΕΕ, Ευρατόμ) 2015/443 (9) και (ΕΕ, Ευρατόμ) 2015/444 (10).
   7.   Τα μέλη υπογράφουν γραπτή δήλωση εμπιστευτικότητας στην αρχή κάθε θητείας τους.
   Άρθρο 6
   Μέθοδος εργασίας
   1.   Με την επιφύλαξη προγενέστερης έγκρισης από τον γενικό διευθυντή της Γενικής Διεύθυνσης Κινητικότητας και Μεταφορών, εξ ονόματος της Επιτροπής, ιδίως όσον αφορά τη χρηματοδότηση του φορέα επανεξέτασης των επιδόσεων, ο φορέας επανεξέτασης των επιδόσεων εγκρίνει τα ακόλουθα έγγραφα:
   
               α)
            
            
               το ετήσιο πρόγραμμα εργασιών και την ετήσια έκθεση·
            
         
               β)
            
            
               τον εσωτερικό κανονισμό του·
            
         
               γ)
            
            
               τους τρόπους συνεργασίας με τις εθνικές εποπτικές αρχές·
            
         
               δ)
            
            
               τις ρυθμίσεις εργασίας με τους παρόχους υπηρεσιών αεροναυτιλίας, τους φορείς εκμετάλλευσης αερολιμένων, τους συντονιστές αερολιμένων και τους αερομεταφορείς που αναφέρονται στο άρθρο 3 παράγραφος 8 του εκτελεστικού κανονισμού (ΕΕ) αριθ. 390/2013·
            
         
               ε)
            
            
               σχέδιο διαχείρισης δεδομένων.
            
         2.   Ο φορέας επανεξέτασης των επιδόσεων εγκρίνει με απλή πλειοψηφία τις εκθέσεις και τις συστάσεις του και τα έγγραφα που αναφέρονται στην παράγραφο 1.
   3.   Για την εξέταση ειδικών θεμάτων που συνδέονται με τις εργασίες του, ο φορέας επανεξέτασης των επιδόσεων μπορεί να συστήνει υποομάδες από τα μέλη του, με βάση γενικούς όρους που καθορίζει ο φορέας επανεξέτασης των επιδόσεων και σε συμφωνία με τον γενικό διευθυντή της Γενικής Διεύθυνσης Κινητικότητας και Μεταφορών, εξ ονόματος της Επιτροπής. Οι υποομάδες αυτές διαλύονται μόλις ολοκληρωθεί η αποστολή τους.
   4.   Ο φορέας επανεξέτασης των επιδόσεων και οι υποομάδες του συνεδριάζουν στα κτίρια της Επιτροπής. Ωστόσο, σε εξαιρετικές περιπτώσεις, οι συνεδριάσεις είναι δυνατόν να πραγματοποιούνται αλλού.
   5.   Η συμμετοχή των μελών του φορέα επανεξέτασης των επιδόσεων στις συνεδριάσεις του φορέα επανεξέτασης των επιδόσεων, καθώς και των υποομάδων του, είναι υποχρεωτική. Οι αιτιολογήσεις σε περίπτωση απουσίας αποστέλλονται στον πρόεδρο και τη Γραμματεία.
   6.   Ο φορέας επανεξέτασης των επιδόσεων μεριμνά, με την υποστήριξη της γραμματείας, να ανταποκρίνεται η μεθοδολογία του στα πλέον πρόσφατα επιστημονικά πρότυπα.
   Άρθρο 7
   Διοικητική και τεχνική υποστήριξη
   1.   Η Επιτροπή παρέχει την αναγκαία διοικητική και τεχνική υποστήριξη για τη λειτουργία του φορέα επανεξέτασης των επιδόσεων, συμπεριλαμβανομένης της γραμματείας του φορέα επανεξέτασης των επιδόσεων και των υποομάδων του, ώστε να εξασφαλίζεται η αποδοτική και αποτελεσματική λειτουργία του. Η Γραμματεία συγκαλεί και υποστηρίζει τις συνεδριάσεις της ολομέλειας του φορέα επανεξέτασης των επιδόσεων και συγκαλεί τις συνεδριάσεις των υποομάδων του.
   Η διοικητική και τεχνική υποστήριξη παρέχεται με αποδοτικό από άποψη κόστους τρόπο, ώστε να διασφαλίζεται η λειτουργική και η τεχνική ανεξαρτησία τον φορέα επανεξέτασης των επιδόσεων κατά την εκτέλεση των καθηκόντων του.
   2.   Αν ορισθεί ο Eurocontrol ως ο κατάλληλος πάροχος δεδομένων, η Επιτροπή προβαίνει στις κατάλληλες ρυθμίσεις με τον Eurocontrol για τη συλλογή, την επικύρωση, την προκαταρκτική ανάλυση και την παροχή των εν λόγω δεδομένων, ώστε να διασφαλίζεται η συνεχής πρόσβαση του φορέα επανεξέτασης των επιδόσεων στα δεδομένα επιδόσεων, που αναφέρονται στο άρθρο 21 του εκτελεστικού κανονισμού (ΕΕ) αριθ. 390/2013, τα οποία διαθέτει ο Eurocontrol.
   Άρθρο 8
   Υποβολή εκθέσεων και διαφάνεια
   1.   Κατά την εκτέλεση των καθηκόντων που του ανατίθενται με το άρθρο 2 ο φορέας επανεξέτασης των επιδόσεων εκδίδει εκθέσεις και συστάσεις προς την Επιτροπή.
   2.   Πριν εκδώσει τις εκθέσεις του, ο φορέας επανεξέτασης των επιδόσεων παρέχει στις εθνικές εποπτικές αρχές τη δυνατότητα ελέγχου των πραγματικών δεδομένων που σχετίζονται με την αξιολόγηση και την παρακολούθηση των σχεδίων επιδόσεων.
   3.   Η Επιτροπή δημοσιεύει όλες τις εκθέσεις και τις συστάσεις του φορέα επανεξέτασης των επιδόσεων μέσω ειδικού δικτυακού τόπου.
   4.   Δεν πραγματοποιείται η εν λόγω δημοσίευση αν η γνωστοποίηση της έκθεσης ή της σύστασης, ή μέρους αυτής, ενδέχεται να διακυβεύσει την προστασία δημόσιου ή ιδιωτικού συμφέροντος, όπως ορίζει το άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (11).
   5.   Ο φορέας επανεξέτασης των επιδόσεων εγκρίνει ετήσια έκθεση με αντικείμενο τις εργασίες του και τη συνεργασία του με τον Ευρωπαϊκό Οργανισμό Ασφάλειας της Αεροπορίας και τις ρυθμίσεις εργασίας με τους παρόχους υπηρεσιών αεροναυτιλίας, τους φορείς εκμετάλλευσης αερολιμένων, τους συντονιστές αερολιμένων και τους αερομεταφορείς, που αναφέρονται στο άρθρο 3 παράγραφοι 7 και 8 του εκτελεστικού κανονισμού (ΕΕ) αριθ. 390/2013, αντίστοιχα, καθώς και με αντικείμενο τη ρύθμιση με τον Eurocontrol όσον αφορά την πρόσβαση στα δεδομένα των επιδόσεων που αναφέρονται στο άρθρο 7 παράγραφος 2.
   6.   Η Επιτροπή παρακολουθεί τη λειτουργία του φορέα επανεξέτασης των επιδόσεων και ενημερώνει τακτικά τα κράτη μέλη για την πρόοδο των εργασιών του.
   Άρθρο 9
   Αποζημιώσεις, έξοδα και αποδοχές
   1.   Τα μέλη του φορέα επανεξέτασης των επιδόσεων, πλην του προέδρου, δικαιούνται μέγιστο ειδικό επίδομα 600 ευρώ με τη μορφή ημερήσιου μοναδιαίου κόστους για κάθε πλήρη εργάσιμη ημέρα. Η συνολική αποζημίωση υπολογίζεται και στρογγυλοποιείται προς τα άνω στο ποσό που αντιστοιχεί στην πλησιέστερη μισή εργάσιμη ημέρα. Όλες οι πληρωμές πραγματοποιούνται σε ευρώ.
   2.   Τα έξοδα ταξιδίου και διαμονής των μελών, πλην του προέδρου, επιστρέφονται από την Επιτροπή σύμφωνα με την απόφαση της Επιτροπής C(2007)5858 (12). Τα εν λόγω έξοδα επιστρέφονται εντός των ορίων των διαθέσιμων προς τον σκοπό αυτό πιστώσεων, στο πλαίσιο της ετήσιας διαδικασίας κατανομής των πόρων.
   3.   Ο πρόεδρος του φορέα επανεξέτασης των επιδόσεων λαμβάνει αποδοχές και τα έξοδα ταξιδίου και διαμονής του επιστρέφονται από την Επιτροπή σύμφωνα με τις διοικητικές ρυθμίσεις της.
   Άρθρο 10
   Χρηματοδότηση
   Το κόστος των δραστηριοτήτων για την άσκηση των καθηκόντων που αναφέρονται στο άρθρο 2, συμπεριλαμβανομένου του κόστους των επιδομάτων και των επιστροφών στα μέλη του φορέα επανεξέτασης των επιδόσεων που αναφέρονται στο άρθρο 9, καθώς και το κόστος της διοικητικής και τεχνικής υποστήριξης που αναφέρεται στο άρθρο 7, χρηματοδοτούνται από τον προϋπολογισμό της Ένωσης. Το κόστος των αποζημιώσεων και των επιδομάτων που αναφέρονται στο άρθρο 9 παράγραφοι 1 και 2 χρηματοδοτείται σύμφωνα με το άρθρο 204 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (13) και το άρθρο 287 του κατ' εξουσιοδότηση κανονισμού (ΕΕ) αριθ. 1268/2012 της Επιτροπής (14).
   Άρθρο 11
   Κατάργηση
   Η εκτελεστική απόφαση 2014/672/ΕΕ καταργείται.
   Άρθρο 12
   Έναρξη ισχύος και εφαρμογή
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017 έως τις 31 Δεκεμβρίου 2024.
   
      Βρυξέλλες, 16 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 96 της 31.3.2004, σ. 1.
   
      (2)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (ΕΕ L 128 της 9.5.2013, σ. 1).
   
      (3)  Εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών (ΕΕ L 128 της 9.5.2013, σ. 31).
   
      (4)  Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Στρατηγική αερομεταφορών για την Ευρώπη [COM(2015) 598 final].
   
      (5)  Εκτελεστική απόφαση 2014/672/EΕ της Επιτροπής, της 24ης Σεπτεμβρίου 2014, σχετικά με την παράταση του διορισμού του φορέα επανεξέτασης των επιδόσεων του Ενιαίου Ευρωπαϊκού Ουρανού (ΕΕ L 281 της 25.9.2014, σ. 5).
   
      (6)  Κανονισμός (ΕΕ) αριθ. 598/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, περί κανόνων και διαδικασιών για την επιβολή περιορισμών λειτουργίας λόγω θορύβου στους αερολιμένες της Ένωσης στο πλαίσιο μιας ισορροπημένης προσέγγισης, και για την κατάργηση της οδηγίας 2002/30/ΕΚ (ΕΕ L 173 της 12.6.2014, σ. 65).
   
      (7)  Απόφαση (ΕΕ) 2015/2394 του Συμβουλίου, της 8ης Δεκεμβρίου 2015, για τη θέση που πρέπει να ληφθεί από τα κράτη μέλη, εξ ονόματος της Ευρωπαϊκής Ένωσης, αναφορικά με τις αποφάσεις που θα λάβει η μόνιμη επιτροπή του Eurocontrol, όσον αφορά τους ρόλους και τα καθήκοντα του Eurocontrol και σχετικά με τις κεντρικές υπηρεσίες (ΕΕ L 332 της 18.12.2015, σ. 136).
   
      (8)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
   
      (9)  Απόφαση (ΕΕ, Ευρατόμ) 2015/443 της Επιτροπής, της 13ης Μαρτίου 2015, σχετικά με την ασφάλεια στην Επιτροπή (ΕΕ L 72 της 17.3.2015, σ. 41).
   
      (10)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).
   
      (11)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).
   
      (12)  Απόφαση C(2007) 5858 της Επιτροπής της 5ης Δεκεμβρίου 2007: Κανονιστική ρύθμιση της Επιτροπής για την αποζημίωση προσώπων που δεν ανήκουν σε αυτήν και τα οποία καλούνται ως εμπειρογνώμονες.
   
      (13)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
   
      (14)  Κατ' εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).
   
      ΠΑΡΑΡΤΗΜΑ
      
         Κριτήρια επιλογής και επιλεξιμότητας για τα μέλη του φορέα επανεξέτασης των επιδόσεων
      
      Στα κριτήρια επιλεξιμότητας και επιλογής για τα μέλη του φορέα επανεξέτασης των επιδόσεων περιλαμβάνονται τα ακόλουθα:
      
                  α)
               
               
                  αποδεδειγμένη και σημαντική εμπειρογνωσία, επάρκεια και επαγγελματική πείρα υψηλού επιπέδου του αιτούντος, σε πεδία σχετικά με τα ύρια πεδία επιδόσεων·
               
            
                  β)
               
               
                  ισόρροπη εκπροσώπηση της επάρκειας και της εμπειρογνωσίας για όλα τα κύρια πεδία επιδόσεων, καθώς και του φύλου και της γεωγραφική προέλευσης·
               
            
                  γ)
               
               
                  ισόρροπη εκπροσώπηση των γνώσεων σε πεδία που αφορούν, μεταξύ άλλων:
                  
                              —
                           
                           
                              την πολιτική αερομεταφορών της ΕΕ και την εφαρμοστέα νομοθεσία,
                           
                        
                              —
                           
                           
                              τη διαχείριση αεροπορικής εταιρείας και/ή αερολιμένα,
                           
                        
                              —
                           
                           
                              απαιτήσεις στρατιωτικών αποστολών και διαχείριση στρατιωτικών επιχειρήσεων,
                           
                        
                              —
                           
                           
                              οικονομικά θέματα των αερομεταφορών, τη διαχείριση της εγκατάστασης του συστήματος SESAR και τους χρηματοδοτικούς μηχανισμούς της Ένωσης,
                           
                        
                              —
                           
                           
                              συγκριτικές αναλύσεις, τεχνικές ανάλυσης κόστους-οφέλους και χρηματοδοτικό προγραμματισμό,
                           
                        
                              —
                           
                           
                              αλληλεξαρτήσεις του κόστους με τα άλλα πεδία επιδόσεων, καθώς και με τις πολιτικές και στρατιωτικές απαιτήσεις,
                           
                        
                              —
                           
                           
                              διαπίστωση της διακινδύνευσης ασφάλειας και μέτρηση των επιδόσεων ασφάλειας,
                           
                        
                              —
                           
                           
                              το σύστημα εμπορίας εκπομπών (ETS) και τη μέτρηση των περιβαλλοντικών επιδόσεων (που αφορά, μεταξύ άλλων, τις περιβαλλοντικές επιπτώσεις των αερομεταφορών, την απόδοση των καυσίμων και τις εκπομπές CO2 και την ηχορύπανση),
                           
                        
                              —
                           
                           
                              τις επιπτώσεις των αλληλεπιδράσεων με παρακείμενο εναέριο χώρο του Ενιαίου Ευρωπαϊκού Ουρανού, συμπεριλαμβανομένων των θερμών σημείων και της διαχείρισης της ροής της κυκλοφορίας·
                           
                        
            
                  δ)
               
               
                  ικανότητα ανάλυσης και αξιολόγησης των αλληλεξαρτήσεων και των αλληλεπιδράσεων μεταξύ των πεδίων επιδόσεων και καθορισμός μελλοντικών στόχων επιδόσεων με βάση τις προγραμματισμένες επιχειρησιακές και τεχνολογικές βελτιώσεις·
               
            
                  ε)
               
               
                  κατάλληλες γλωσσικές γνώσεις, οι οποίες παρέχουν τη δυνατότητα στον υποψήφιο να συμμετέχει πλήρως και αποτελεσματικά στις εργασίες του φορέα επανεξέτασης των επιδόσεων·
               
            
                  στ)
               
               
                  ανεξαρτησία και απουσία σύγκρουσης συμφερόντων.